Meðlimir Bíddu aðeins við Kópavogslaugina eftir góða æfingu . Hlaupahópurinn Bíddu aðeins úr Kópavogi byrjaði sem hlaupanámskeið sem Bryndís Baldursdóttir hélt fyrir samstarfsmenn sína árið 2007 . Smátt og smátt fjölgaði í hópnum sem til að byrja með átti hreint ekki að verða að formlegum hlaupahópi . " Upphaflega planið var að koma hópnum af stað og sameina þau svo einhverjum öðrum hlaupahópi , en þegar við byrjuðum vildu þau ekki fara neitt annað og kennarinn sat uppi með þau til frambúðar , " segir Bryndís í gamansömum tón . Virkir meðlimir Bíddu aðeins eru um 50 og hafa þeir verið einkar duglegir að taka þátt í almenningshlaupum . Hverjir eru meðlimir í Bíddu aðeins , eru þetta þrautreyndir hlauparar eða fólk sem langar að byrjar að hreyfa sig ? Meðlimir eru af öllum stærðum , gerðum og getustigum . Við erum með rólega deild , allt niður í gönguhraða og það er alltaf þjálfari aftast . En við erum líka með afreksfólk og það eru margir reynsluboltar í hópnum . Nokkur okkar taka þátt í stórum fjallahlaupum , við eigum nokkra 100 km hlaupara og a.m.k. einn 100 mílu hlaupara . Við erum með talsvert af þríþrautarfólki og erum í samstarfi við Þríþrautarfélag Kópavogs , Þríkó . Nokkrir félagar hafa klárað Ironman keppni , sumir oftar en einu sinni og svo eigum við nokkra núverandi og verðandi landvætti . Hvernig gengur að sníða æfingar að ólíkum þörfum hvers og eins ? Allar æfingar taka mið af mismunandi getu fólks . Oftar en ekki er verið að miðað við tíma en ekki kílómetra þegar æfingar eru settar upp . Við höldum meira og minna hópinn á flestum æfingum . Eitthvað að lokum ? Bíddu aðeins er afar fjölbreyttur hópur og þar eru einstaklingar með allskonar reynslu úr hinum og þessum íþróttagreinum . En margir hópmeðlimir eiga það engu að síður sameiginlegt að hafa fyrir ekki svo löngu síðan staðið upp úr sófanum og farið út að skokka í fyrsta sinn með Bíddu aðeins . Meðlimir Bíddu Aðeins hittast fjórum sinnum í viku og hlaupa frá Kópavogslaug . Æfingar eru mánudaga , miðvikudaga og fimmtudaga kl. 17.30 og á laugardögum kl. 9 . Meðlimir greiða ekki félagsgjald í Bíddu aðeins en hinsvegar greiða margir þeirra sérstakt gleðigjald mánaðarlega . Þá vill Bryndís ítreka að nýliðar eru velkomnir hvenær sem er . Viðtal við Halldóru Gyðu Matthíasdóttur úr Bíddu aðeins Meðlimir Bíddu aðeins bregða á leik með Maraþonmanninum Pétri Jóhanni Sigfússyni .